Пĕчĕк Мĕлĕш

Пĕчĕк Мĕлĕш е Павлушкăнь, — Чăваш Енĕн Элĕк районĕнчи, Тавăт ял тăрăхне кĕрекен ял.

Тавралăхĕ
Хирлеп юханшыв хĕрринче вырнаçнă. Асфальт хывнă автоçулпа Хитекушкăньпе тата Хураварпа çыхăнать. Кăк ялĕпе, Хирлеппуç Мĕлĕшĕпе, тăпра çулĕ кăна. 

 Халăх йышĕ, ял тытăмĕ 
Ял пĕр урамлă — Тельман урамĕ, 75 çын (2006) пурăнать. 

Кун-çулĕ
Ӗлĕкрех "Пĕчĕк Мĕлĕш", "Çĕн ушкăн Мĕлĕш" ятсемпе паллă пулнă. Халăхра çӳрекен халапсене ĕненсе çакна калама пулать: авал 5 Мĕлĕш пĕр ял пулнă,  кайран вĕсем саланса кайнă та Хуравар, Мĕлĕш, Хитек, Хирлеппуç, Торăпкасси, Çĕнушкăнь ялĕсем пулса тăнă.

1859 çул тĕлне ялта 14 кил, 47 арçынпа 37 хĕрарăм пурăннă. 1907 çул тĕлне 126 çын, 1928 ç. — 30 килте 145 çын пурăннă. Ял Элĕк чиркӳ прихутне кĕнĕ.

1927 çулчен Етĕрне уесĕн Элĕк вулăсĕнче шутланнă. 1927 çулхи юпа уйăхĕн 1 хыççăн Элĕк районне, 1962 çулхи раштав уйăхĕн 20 хыççăн Вăрнар районне кĕртнĕ. 1965 çулхи пуш уйăхĕн 14 хыççăн хальхи вăхăтчен Элĕк районне кĕрет.

 Паллă çынсем 
 Александр атте — пачăшкă.
 Николаев Вениамин Николаевич — истори ăслăхĕсен кандидачĕ.

 Вуламалли 
 Л. И. Ефимов, "Элĕк Енĕ", Элĕк, 1994.
 "Аликовская энциклопедия", редколлегия: Ефимов Л.А., Ефимов Е.Л., Ананьев А. А., Терентьев Г. К., Шупашкар, 2009, ISBN 978-5-7670-1630-3.

 Каçăсем 
 Павлушкăнь фотографире 

Категори:Элĕк районĕн ялĕсем
Категори:Хирлеп юханшыв тăрăхĕ